stanford-oval/wikipedia huggingface dataset:
פרויקט ספריית התווים הבין-לאומי
הלוגו

בין השנים 2007–2015 הלוגו של פרויקט ספריית התווים הבין־לאומי נלקח מאחד מספרי המוזיקה הראשונים שהודפסו אי-פעם, האודהקאטון, שיצא לאור בוונציה בשנת 1501 על ידי אוטובינו פטרוצ'י - האדם הראשון שהדפיס קובץ תווים באמצעות מכונת דפוס. בשנת 2016 הוחלט על מיתוג מחדש של הלוגו בגרסה מעודנת יותר.
תביעות, סגירה ופתיחה מחדש

ב-19 באוקטובר 2007 נסגרה ספריית imslp בשל מכתב הפסקת פעילות לצמיתות מצד הוצאת מוזיקה וינאית בשם Universal Edition. הסיבה לכך הייתה בשל הימצאותן של מספר יצירות בשרתי המערכת בקנדה ; קנדה היא אחת מהמדינות המערביות היחידות, בה תוקף זכויות היוצרים של יצירות הוא עד כחמישים שנה לאחר מות היוצר. בניגוד לכך, ברוב מדינות המערב ובהן ארצות הברית, האיחוד האירופי וישראל, תוקף זכויות היוצרים הוא עד כשבעים שנה לאחר מות היוצר. ראו עוד בערך רשימת תוקף זכויות יוצרים לפי מדינה (באנגלית).
בעקבות המחלוקת, מייסד האתר אדוארד וו. גוו, החליט על השבתת האתר מלבד הפורומים שבו, על מנת למצוא את הדרך הטובה ביותר לטפל בבעיה. בתגובה, פרופסור מייקל הארט מפרויקט גוטנברג הציע עזרה בתפעול האתר, אך אדוארד וו. גוו לא השתכנע כי נפתרו כל סכסוכי זכויות היוצרים, ועל כן האתר נשאר סגור. המומחה הקנדי לזכויות יוצרים מייקל גייסט פרסם מאמר באתר ה-BBC בנושא חשיבות הספרייה, ומדוע יש להחזירה לרשת האינטרנט.
ב-30 ביוני 2008 האתר חזר לפעילות, כאשר חלו בו שינויים משמעותיים. בין היתר עלתה רמת הבדיקה של פקיעת זכויות היוצרים בעיון בהוצאות התווים. בנוסף, הוקם מנגנון חדש לבסיס הנתונים, שמנטר את התווים על פי תוקף זכויות יוצרים לפי מדינה (כלומר, תווים שעמדו בתוקף בקנדה אך לא בארצות הברית ובאירופה, נחסמו למשתמשים האמריקאים והאירופאים.) ב-21 באפריל 2011 איגוד המוציאים לאור של תווי מוזיקה בבריטניה תבע את הספרייה בשל העלאת "קנטטת הפעמונים" של רחמנינוב, תוך כדי פגיעה בזכויות יוצרים. התביעה התבררה לבסוף כלא נכונה.
תוכנית המנויים וספריית המוזיקה של נקסוס

ב-27 בדצמבר 2015, מנהל האתר אדוארד וו. גוו הכריז על הקמת תוכנית מנויים בתשלום. מנויי התוכנית מקבלים בתמורה שירות סטרימינג של אלפי תקליטורים שהועלו לאתר, מניעת זמן ההמתנה להורדת תווים (כ-15 שניות) וחסימת פרסומות.
ב-18 באפריל 2016, הודיעה ספריית imslp בחשבון הטוויטר שלה על כך שכל המנויים יקבלו גישה לספריית המוזיקה של נקסוס רקורדס.
ראו גם

Allmusic
פרויקט גוטנברג
מילון גרוב למוזיקה ומוזיקאים
ארכיון האינטרנט
הערות שוליים

↑  Moore Christie, Wiki of public domain classical scores, ארכיון האינטרנט, ‏2007-01-05
↑  "IMSLP:About – IMSLP/Petrucci Music Library: Free Public Domain Sheet Music", ‏2016-01-25
↑  Clark, Ken, Cease and Desist Letter from Universal Edition AG, ארכיון האינטרנט, ‏2007-10-05
↑  Edward W Gou, AKA Feldmahler, Open letter, ארכיון האינטרנט, ‏December 10, 2007
↑  Michael Geist, Music copyright in the spotlight, BBC news, ‏Friday, 2 November 2007
↑  IMSLP music library introduces paid membership, The Strad, ‏2016-01-04
↑  PetrucciMusicLibrary, IMSLP membership now includes full access to Naxos Music Library with 1.8MM+ tracks for instant streaming!, Twitter, ‏2016-04-18
| --- | --- |
בקרת זהויות :  GND: 1050279174  VIAF: 308197428   WorldCat (עם VIAF): 308197428 
הלוגו הישן (2007–2015)
פרס אופיר למוזיקה המקורית הטובה ביותר

| --- | --- |
 תיאור:  המוזיקה המקורית הטובה ביותר
 מדינה:  ישראל ישראל
 הגוף המעניק:  האקדמיה הישראלית לקולנוע וטלוויזיה
 תקופת הפרס:  1990–הווה (כ־34 שנים)
 israelfilmacademy.co.il
 
פרס אופיר למוזיקה המקורית הטובה ביותר הוא פרס אופיר הניתן מטעם האקדמיה הישראלית לקולנוע וטלוויזיה מאז שנת 1990, והוא מייצג את ההכרה שמוזיקת הסרט היה יוצא מן הכלל. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי אופיר.
פרס ווטרן לו

| --- | --- |
 תיאור:  פרס לגאוגרפיה
 מדינה:  צרפת 
 תקופת הפרס:  1991–הווה (כ־33 שנים) 
 נקרא על שם:  ווטרן לו 
 
פרס ווטרן לו (בצרפתית: Prix International de Géographie Vautrin Lud) הוא הפרס היוקרתי ביותר בעולם המוענק בתחום הגאוגרפיה. הפרס, שהוענק לראשונה בשנת 1991 על פי הדגם של פרס נובל, מכונה גם פרס נובל לגאוגרפיה. הפרס קרוי על שמו של ווטרן לו (צר'), הומניסט צרפתי מן המאה ה-16, שעסק בהפקת מפות והיה הראשון שקבע את השם אמריקה ליבשת החדשה משמו של אמריגו וספוצ'י.
הפרס מוענק מדי שנה בעונת הסתיו, במסגרת הפסטיבל הבינלאומי לגאוגרפיה הנערך בעיר דייה-דה-ווז' בצרפת, בה נולד וחי ווטרן לו. הפסטיבל נערך בשיתוף פעולה עם האיגוד הבינלאומי לגאוגרפיה ומאורגן על ידי המחלקה לפיתוח של הפדרציה הבינלאומית של המודדים. הפרס מוענק על פי הכרעתה של ועדה המונה חמישה אנשים מרחבי העולם.
פתן ים אלגנס

| פתן ים אלגנס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: פתן ים
מין:: פתן ים אלגנס
שם מדעי
 Hydrophis elegans

פתן ים אלגנס (שם מדעי: Hydrophis elegans) הוא מין של פתן ים מתת-משפחת פתני הים, המצוי בצפון אוסטרליה שלחופי קווינסלנד, הטריטוריה הצפונית וצפון אוסטרליה המערבית. ייתכן שהוא מצוי גם באינדונזיה וצפונה עד הפיליפינים.
מאפיינים

פתן ים זה מגיע לאורך של 2 מטרים, כשהפרט הכי גדול שתועד ב-2008 הגיע לאורך 2.6 מטרים. נחש זה בעל רצועות מפוספסות בקרם-בהיר על רקע שחור והוא בעל ראש רחב, נחיריים הפונים כלפי מעלה ובעלי שסתומים למניעת כניסת מים לתוכם. הוא בעל זנב ארוך ורחב המשמש כהגה והוא יכול לצלול למשך זמן רב מתחת למים.
הוא מצוי בימים הטרופיים של צפון אוסטרליה, בהם שוניות אלמוגים המכילות מינים רבים של דגי גרם, מהם הוא ניזון תוך שימוש בארס קטלני מניביו. לרוב הוא מצוי עד לעומק 30 מטר, בדרך כלל בבדידות אך לעיתים יימצאו מספר פרטים יחדיו.
נחש זה לא עולה כלל ליבשה והנקבות משריצות צאצאים חיים מתחת למים. הם קטלניים לאדם, אך המתקפות נדירות מאחר שממעטים לפגוש אותו וצבעי האזהרה שלו מרחיקים יריבים ממנו.
הערות שוליים

↑  פתן ים אלגנס באתר הרשימה האדומה של IUCN
פלייסטיישן 4

| --- | --- |


 יצרן:  סוני
 סוג:  קונסולת משחקים
 דור:  תקופת הדור השמיני
 יצא לראשונה:  אמריקה הצפונית: 15 בנובמבר 2013 אירופה: 29 בנובמבר 2013 ישראל: 29 בינואר 2014
 מעבד:  Octa-Core x86 64-bit CPU
 מעבד גרפי:  PlayStation 4 APU 
 מדיה:  בלו-ריי, DVD ו CD (אך CD נעול תוכנה)
 אחסון:  דיסק קשיח, 500GB או 1TB
 בקרים:  4 DualShock (אנ')
 שירותים אונליין:  PlayStation Network (אנ')
 יחידות שנמכרו:  כ-116.6 מיליון
 יחידות שנשלחו:  כ-117.1 מיליון
 המשחק הנמכר ביותר:  God of War
 תאימות לאחור:  דיגיטלית (תאימות לאחור לחלק משחקי פלייסטיישן 1,פלייסטיישן 2,PlayStation Portable ו- פלייסטיישן 3 כ Cloud Stream בעזרת PlayStation Plus בדרגות ה Extra ו Premium/Deluxe)
 מודל קודם:  פלייסטיישן 3
 מודל אחריו:  פלייסטיישן 5
 
פלייסטיישן 4 (באנגלית: PlayStation 4 או בקיצור PS4) היא קונסולת משחקי וידאו נייחת, הרביעית במספר של חברת סוני. הקונסולה נמכרת בארצות הברית מאז 15 בנובמבר 2013 ובאירופה החלה להימכר ב-29 בנובמבר 2013.
קונסולה זו היא חלק מהדור השמיני של קונסולות המשחק אשר מתחרה בקונסולת המשחק של נינטנדו, נינטנדו סוויץ, ובקונסולה של מיקרוסופט, Xbox One.
הקונסולה נחשפה לראשונה במסיבת עיתונאים שסוני ערכה בניו יורק ב-20 בפברואר 2013.
בישראל הקונסולה הושקה ב-29 בינואר 2014 על ידי נציגת סוני בישראל – ישפאר.
בשנת 2016 החלו דיווחים ברשת אודות דגם הדור הבא לפלייסטיישן 4 שיכלול תמיכה ב-4K וחומרה משודרגת (מעט) וכונה פלייסטיישן 4.5 או פלייסטיישן 4 Neo (אך שמו PlayStation 4 pro). ב-7 בספטמבר 2016 הושקו שתי גרסאות חדשות לפלייסטישן 4: PlayStation 4 Slim, בעל חומרה זהה עם מבנה דק יותר, וה-PlayStation 4 Pro, בעל חומרה חזקה יותר, תמיכה ברזולוציית 4K וטכנולוגיית HDR
כיום לפלייסטיישן 4 יש 1780 משחקים.
ההכרזה

חברת סוני הכריזה לראשונה על ההשקה המתוכננת של הקונסולה במסיבת עיתונאים שהתקיימה בניו יורק ב-20 בפברואר 2013 בה חשפה סוני לראשונה פרטים שונים על הקונסולה, בנוסף למשחקים בולטים שונים שמתוכננים לצאת לקונסולה החדשה. החברה ציינה לראשונה באירוע זה כי ההשקה העולמית של הקונסולה מתוכננת לרבעון הרביעי של שנת 2013 ואכן החלה להימכר בארה״ב ב-15 בנובמבר 2013 וב-29 בנובמבר הגיעה הקונסולה גם לאירופהומ-27 בנובמבר התחילה להימכר במזרח התיכון.
מאז השקת הקונסולה יצאו גרסאות מתוקנות (שתיקנו תקלות אשר נמצאו בקונסולה הקודמת) במרץ 2016 ל-2 הקונסולות המוצעות בגודלי האחסון השונים, והם: דגם CUH1216B תקן ארופאי 1TB נפח אחסון. דגם CUH1216A תקן ארופאי לאחסון בנפח 500GB.
מקרא: 121 דגם. 6 ארץ. B/A נפח.
שניהם בשיטת שידור PAL הטובה בישראל.
ניתן לזהות את הדגם בתחתית הקונסולה ובנוסף הקונסולה החדשה מגיעה שכולה בצבע שחור מט (לא כמו הגרסה הקודמת שחצי שחור מט וחצי שחור מבריק שאגב עדיין נמכרת בחנויות).
חומרה > המפרט הטכני של פלייסטיישן 4

זיכרון מאוחד GDDR5 בנפח 8 ג׳יגה בייט. רוחב הפס לזיכרון הוא 176 ג'יגה בייט לשנייה.[דרוש מקור]
מעבד 64 ביט מסוג x86 בעל 8 ליבות מתוצרת חברת AMD, במהירות 1.6Ghz.
ביצועים של כ-1.84 טרה-פלופ לערך למעבד הגרפי שרץ במהירות 800Mhz ומשולב בשבב המעבד. המעבד הגרפי מבוסס על סדרת כרטיסי המסך Radeon של AMD[דרוש מקור].
המעבד הגרפי תומך בפלט וידאו של עד 1080p ב-60 פריימים לשנייה (Full HD).
טכנולוגיית גרפיקה ייעודית לדחיסה ופריסה של וידאו.
שבב ייעודי למשימות ברקע, גם במהלך מצב שינה.
דיסק קשיח בנפח 500GB או 1TB.[דרוש מקור]
חומרה > המפרט הטכני של פלייסטיישן 4 פרו

זיכרון מאוחד GDDR5 בנפח 8 ג'יגה בייט + זיכרון DDR3 בנפח 1 ג'יגה בייט. רוחב הפס לזיכרון הוא 218 ג'יגה בייט לשנייה.
מעבד 64 ביט מסוג x86 בעל 8 ליבות מתוצרת חברת AMD, במהירות 2.13Ghz.
ביצועים של כ-4.2 טרה-פלופ לערך למעבד הגרפי שרץ במהירות 911Mhz ומשולב בשבב המעבד. המעבד הגרפי מבוסס על סדרת כרטיסי המסך Radeon של AMD.
המעבד הגרפי תומך בפלט וידאו של עד 2160p ב-60 פריימים לשנייה (4K).
טכנולוגיית גרפיקה ייעודית לדחיסה ופריסה של וידאו.
שבב ייעודי למשימות ברקע, גם במהלך מצב שינה.
דיסק קשיח בנפח 1TB.
חומרה > בקר השליטה

הקונסולה מכילה בקר חדש המכונה DualShock 4. הבקר בעל דמיון רב לבקר DualShock 3 אך הוא בעל עיצוב מעט שונה ומכיל מספר תכונות חדשות.
אחת מהתכונות החדשות היא משטח מגע מובנה הנמצא בחזית של הבקר, המשמש גם ככפתור פיזי. כמו כן, הבקר מכיל כפתור "SHARE" אשר יאפשר לשחקנים ללכוד ולשתף סרטוני וידאו ותמונות באינטרנט של חלקים מהמשחקים בהם שיחקו וכפתור "OPTIONS" שיחליף את כפתורי ה-"START" וה-"SELECT" הישנים. הבקר כולל גם פס תאורה צבעוני בעל צבעים מתחלפים המשמש לתקשורת עם המצלמה (המצלמה החיצונית מזהה את התנועות של הבקר על ידי הסתמכות על התנועות והעומק של פס התאורה על הבקר). הבקר כולל גם יציאה לאוזניות ורמקול מובנה. כמו כן שופרה מערכת הרטט ומערכות האקסלורומטר וגיירוסקופ (מערכות לזיהוי תנועות עם המכשיר).
PlayStation Eye

| 0 | 1 | 2 |
| --- | --- | --- |
|  סוג: מצלמת PlayStation 4 Eye  מידות: 186 מ"מ x 27 מ"מ x 27 מ"מ  (רוחב x גובה x עומק)  משקל: 183 גרם  רזולוציה מקסימלית: 1280 ‏x‏ 800 פיקסלים |  קצב רענון המסך: 1280×800 פיקסלים בקצב רענון מסך של 60 פריימים לשנייה  640×400 פיקסלים בקצב רענון מסך של 120 פריימים לשנייה  320×192 פיקסלים בקצב רענון מסך של 240 פריימים לשנייה  פורמטי וידאו: RAW, YUV (לא דחוס) |  שדה ראייה ברוחב 85 מעלות  מיקרופון ארבע-כיווני  סוג חיבור: AUX‏  אורך כבל: 2 מטר |
PlayStation Eye > מדיה

בלו-ריי במהירות X6‏
DVD-ROM במהירות X8‏
PlayStation Eye > ממשקים

| 0 | 1 | 2 |
| --- | --- | --- |
|  I/O USB 3.0‏  AUX (עבור המצלמה) |  חיבור רשת Ethernet (10BASE-T, 100BASE-TX, 1000BASE-T)‏  IEEE 802.11 b/g/n‏  Bluetooth® 2.1‏ |  יציאת AV HDMI‏  יציאה אנלוגית AV OUT |
ראו גם

רשימת משחקים לפלייסטיישן 4
פלייסטיישן
פלייסטיישן 2
פלייסטיישן 3
פלייסטיישן 5
פליישטישן VR
פלייסטיישן 4 פרו
הערות שוליים

↑  PlayStation 4 launching November 15. מתוך אתר GameSpot. נכתב ב-20 באוגוסט 2013.
↑  עודד ירון, סוני הציגה את פלייסטיישן 4, אבל כוכבת הערב נותרה מאחורי הקלעים, באתר הארץ, 21 בפברואר 2013
↑  Sony announces the PlayStation 4, launching at the end of 2013 | The Verge
↑  Sony unveils its next game console, the PlayStation 4, arriving in holiday 2013
↑  Sony Computer Entertainment Announces Its Next Generation Portable Entertainment System
1 2 3 4 5 6 7 8 9 10 11 12 13  SONY COMPUTER ENTERTAINMENT INC. INTRODUCES PLAYSTATION®4
1 2 3 4 5 6 7 8  Justpushstart.com: PlayStation 4 Eye Specs Detailed
↑  נענע10 - פלייסטיישן 4: המפרט המלא - גיימר
| פלייסטיישן |
| --- | --- | --- |
| קונסולות ביתיות | פלייסטיישן • פלייסטיישן 2 • פלייסטיישן 3 • פלייסטיישן 4 • פלייסטיישן 5 |  |
| קונסולות ניידות | PocketStation • PlayStation Portable • PlayStation Vita |  |
| משחקי וידאו | משחקי פלייסטיישן • משחקי פלייסטיישן 2 • משחקי פלייסטיישן 3 • משחקי פלייסטיישן 4 • משחקי פלייסטיישן 5 |  |
| שירותים מקוונים | PlayStation Network • PlayStation Store • PlayStation Home • VidZone |  |
| שונות | Sony Computer Entertainment |  |
| --- | --- |
בקרת זהויות :  GND: 1141271788
פתן ים

| פתן ים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
תת־משפחה:: פתני הים
סוג:: פתן ים
שם מדעי
 Hydrophis

פתן ים בלצ'רי
פתן ים (שם מדעי: Hydrophis) הוא סוג של נחשים ממשפחת הפתניים מקבוצת פתני הים, החיים ברחבי הימים הטרופיים של האזור האינדו-פסיפי, בעיקר סביב מימי אוסטרליה ודרום-מזרח אסיה.
נחשים אלה יכולים להגיע לאורך 80 ס"מ עד 1.2 מ' והם בעלי זנבות וגופים רחבים וראשים מעוגלים. הם ארסיים ביותר ויכולים להרוג אדם בקלות ואולם הארס מיועד להרוג בעיקר את טרפם הכולל דגים ורכיכות. נחשים אלה משריצים עד 7 צאצאים חיים. צבעם צהוב, לבן וחום מפוספס בשחור.
הם חיים בימים של שוניות אלמוגים ומסתובבים בין הסלעים והאלמוגים בניסיון להפתיע דגים קטנים ולשתקם במהירות. הנחשים גם שותים מים מגשמים המומטרים עליהם.
מינים

| 0 | 1 | 2 |
| --- | --- | --- |
|  פתן ים שחור-ראש  (Hydrophis atriceps)  פתן ים בלצ'רי (Hydrophis belcheri)  Hydrophis bituberculatus  Hydrophis brookii  Hydrophis caerulescens  Hydrophis cantoris  Hydrophis coggeri  Hydrophis curtus  Hydrophis cyanocinctus  Hydrophis czeblukovi  Hydrophis donaldi  פתן ים אלגנס (Hydrophis elegans)  Hydrophis fasciatus  Hydrophis gracilis  Hydrophis hardwickii  Hydrophis hendersoni  Hydrophis inornatus  Hydrophis jerdonii  Hydrophis kingii  Hydrophis klossi  Hydrophis laboutei  Hydrophis lamberti  Hydrophis lapemoides |  Hydrophis macdowelli  Hydrophis major  Hydrophis mamillaris  Hydrophis melanocephalus  Hydrophis melanosoma  Hydrophis nigrocinctus  Hydrophis obscurus  Hydrophis ornatus  Hydrophis pachycercos  Hydrophis pacificus  Hydrophis parviceps  פתן ים פרוני (Hydrophis peronii)  Hydrophis platurus  Hydrophis schistosus  Hydrophis semperi  Hydrophis sibauensis  פתן ים ספירליס (Hydrophis spiralis)  פתן ים סטוקס (Hydrophis stokesii)  Hydrophis stricticollis  Hydrophis torquatus  Hydrophis viperinus  Hydrophis vorisi  Hydrophis zweifeli |  |
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
פיליפ נגויין

פיליפ נגויין (בצ'כית: Filip Nguyen; נולד ב-14 בספטמבר 1992) הוא כדורגלן צ'כי ממוצא וייטנאמי המשחק בעמדת השוער בסלובן ליברץ.
קריירה

בשנת 2012 עבר לקבוצת הנוער של ספרטה פראג. בשנת 2013 עבר לקבוצת הבוגרים של המועדון, אך לא שיחק.
בשנת 2015 עבר לשחק בסידלינה נוביי בידוב.
בשנת 2016 עבר לשחק במדי ולאסים מהליגה הצ'כית השנייה, וב-26 במרץ 2016 ערך את הופעת הבכורה שלו בקבוצה. הוא ערך בקבוצה 43 הופעות במשך שלוש העונות בהן שיחק בקבוצה.
בשנת 2018 עבר לסלובן ליברץ מליגת העל הצ'כית, במדיה חתם לשלוש עונות וחצי.
קריירה > קריירת נבחרות

ביולי 2019 דווח כי נגויין נמצא בתהליך התאזרחות בווייטנאם, כדי שיוכל לשחק בנבחרת וייטנאם במוקדמות מונדיאל 2022.
הערות שוליים

↑  "Filip Nguyen - Slovan Liberec". Football Database. 7 בספטמבר 2018. נבדק ב-7 בספטמבר 2018. {{cite news}}:  (עזרה)
↑  "Posila do branky: Filip Nguyen přestupuje do Slovanu!". FC Slovan Liberec. 8 בפברואר 2018. נבדק ב-7 בספטמבר 2018. {{cite news}}:  (עזרה)
↑  https://thethao247.vn/320-breaking-fillip-nguyen-to-be-called-up-to-the-national-team-for-world-cup-2022-qualifiers-d183781.html
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיליפ נגויין".
פתן ים סכיסטוסה

| פתן ים סכיסטוסה |
| --- | --- |
 פתן ים סכיסטוסה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: Enhydrina
מין:: פתן ים סכיסטוסה
שם מדעי
 Enhydrina schistosa ‏דודין, 1803

פתן ים סכיסטוסה המכונה נחש ים מקורי (שם מדעי: Enhydrina schistosa) הוא מין של נחש ים ממשפחת הפתניים המצוי במימי האזור האינדו פסיפי בטווח שבין איי סיישל, מדגסקר והים הערבי, לעבר המפרץ הפרסי, פקיסטן והודו לדרום-מזרח אסיה במיאנמר, תאילנד ווייטנאם. לעיתים הוא נכנס גם לנהרות.
מאפיינים

נחש ימי זה מגיע לאורך של עד 140 סנטימטרים (אך נפוץ יותר באורך מטר אחד), והוא בעל נחיריים רחבים בעלי קשקשים נוקשים מורחבים לאורך הלסת, המשווים ללסת מראה של מקור. הראש רחב והגוף אפור כהה למעלה ולבן מלמטה עם רצועות פסים בצבע שחור עד ירוק-זית. נחשים אלה יכולים לצלול עד לעומק 100 מטרים ולעלות לנשום פעם בחמש שעות. כמו רוב נחשי הים הם משריצים מתחת למים.
הנחש פעיל בלילות, אז הוא שוחה בשוניות האלמוגים בחיפוש דגים. ההכשה משתקת את הדגים במהירות.
נחש זה אחראי למרבית ההכשות מנחשי ים, למעלה מ-90%. זאת כתוצאה מאופייו הפראי ועקב תפוצתו הרווחת, כשהוא הנפוץ שבכל נחשי הים של הודו. מנת הLD50 של הארס הוא 0.1125 מ"ג/ק"ג, כשהתפוקה הממוצעת היא 7.5-9 מ"ג ארס בהכשה. הארס מורכב מנוירוטוקסין ומיוטוקסין (Myotoxin) חזק היכול להרוג בקלות, תוך קריסה של מערכת הנשימה ושל הלב.
הערות שוליים

↑  פתן ים סכיסטוסה באתר הרשימה האדומה של IUCN
פתן ים דובויז

| פתן ים דובויז> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: Aipysurus
מין:: פתן ים דובויז
שם מדעי
 Aipysurus duboisii ‏Bavay, 1869

פתן ים דובויז (שם מדעי: Aipysurus duboisii) הוא מין של נחש ים ממשפחת הפתניים, אשר נחשב למין הנחש הארסי ביותר בעולם לאחר המין טאיפן פנים-יבשתי, והוא הארסי מכל נחשי הים. הוא נקרא על שם החוקר הבלגי שארל פרדריק דובואה (Charles Frédéric Dubois).
מאפיינים

נחש זה יכול להגיע לאורך 148 סנטימטרים, לרבות הזנב, אם כי נפוץ יותר באורך 80 סנטימטרים. הוא בעל גוונים משתנים בין אוכלוסיות שונות, כשצבעו מכחול בהיר לאפור כהה והבטן בהירה. לנחש רצועות אפורות בהירות לאורך גופו. הוא בעל זנב רחב העוזר לנווט במים וראש רחב עם נחיריים מופנות מעט כלפי מעלה. העיניים של הנחש קטנות ומרוחקות זו מזו. נקבות הנחשים משריצות צאצאים חיים.
הנחש חי בטבע באזור הטרופי של גינאה החדשה, קלדוניה החדשה, ובצפון-מזרח אך גם בחלק ממערב אוסטרליה והם נפוצים בשוניות האלמוגים והחופים של ים האלמוגים, ים אראפורה וים טימור וכן באוקיינוס ההודי.
הנחש הוא צייד של מורנות ודגים נוספים החיים בעומק רדוד (עד 80 מטר), בהשתמשם בארס החזק כדי להרוג ואז לבלוע את הטרף. הנחשים מצויים רוב זמנם בתוך המים וכמעט לא עולים ליבשה.
הארס של נחש זה הוא אחד משלושת הקטלניים שבנחשים לפי סיווג ה-LD50, לצד המינים טאיפן פנים-יבשתי ופתן חום מזרחי, שגם הם חיים באוסטרליה. ארס זה מסוגל להרוג אדם בקלות עם מדד LD50 של 0.044 מ"ג/ק"ג.
הערות שוליים

↑  פתן ים דובויז באתר הרשימה האדומה של IUCN
פיליפ מקגינלי

| --- | --- |
אין תמונה חופשית
 לידה:  6 ביוני 1981 (בן 43) ליברפול, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
פיליפ קירן מקגינלי (באנגלית: Philip Kiaran McGinley; נולד ב-6 ביוני 1981) הוא שחקן אנגלי, הידוע בעיקר מהופעתו בתפקיד אנג'וי הקשת בעונה השלישית של הסדרה "משחקי הכס" של רשת HBO.
ביוגרפיה

מקגינלי נולד בליברפול וגדל בגולבורן הסמוך לעיר ויגאן. הוא למד בבית ספר יסודי אול סיינטס, בבית ספר תיכון גולבורן, בקולג' שש-שנתי וינסטנלי, בבית הספר למשחק אוקספורד, וב-Arts Educational Schools בלונדון. במשך שנים רבות היה חבר בתיאטרון לנוער בוויגאן עד שהחל ללמוד בבית ספר למשחק.
תפקידים בתיאטרון

"The Changeling" עם להקת התיאטרון Cheek by Jowl, בבימויו של דקלאן דונלן
"תקוות גדולות" עם הלהקה השייקספירית המלכותית
"קס" עם תיאטרון רויאל אקסצ'נג' במנצ'סטר
בתפקיד טום הצעיר במחזה "Canary" בליברפול פלייהאוס
בתפקיד וולדורף במחזה "Straight" בתיאטרון סטודיו בשפילד
בתפקיד ישו במחזה "York Mystery Plays" בשנת 2016
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 | דיאל ופסקו | Dalziel and Pascoe | טוראי פרנק אלרבי | בפרק "A Game of Soldiers" |
| 2004 |  | The Deputy | קארל גלוויי | סרט טלוויזיה |
| 2004 |  | Hawking | כריס | סרט טלוויזיה |
| 2005 |  | Falling | הנרי הצעיר | סרט טלוויזיה |
| 2006 |  | Heartbeat | בארי דייסון | בפרק "Risky Business" |
| 2006 |  | Blue Murder | יואן קרטר | בפרק "Steady Eddie" |
| 2007 |  | Cold Blood | פיטר פרוסט | בפרק "Interference" |
| 2004, 2007 | חדר מיון | Casualty | השוטר סיימון דרטפורד / בן ברדשו | סדרת טלוויזיה (2 פרקים) |
| 2003, 2008 |  | The Bill | קירן סאדברי / צ'ארלי המונד | סדרת טלוויזיה (2 פרקים) |
| 2008–2009 | קורוניישן סטריט | Coronation Street | טום קריגן / טום קונור | סדרת טלוויזיה (69 פרקים) |
| 2010 |  | The Gemma Factor | השוטר קירן | סדרת טלוויזיה (6 פרקים) |
| 2011 | נינה ארגנטינה | Nina Argentina | מארק | סרט קצר |
| 2012 | פרומתאוס | Prometheus | עוזר ארכאולוג |  |
| 2013 |  | Molehills | ג'יי | סרט קצר |
| 2013 | משחקי הכס | Game of Thrones | אנג'וי | סדרת טלוויזיה (6 פרקים) |
| 2014 |  | How to Get Mugged | שודד | סרט קצר |
| 2014 |  | Almost Married | קייל |  |
| 2014 |  | Leatherbird | ג'ק |  |
| 2015 | האב בראון | Father Brown | אלפונס | בפרק "The Kembleford Boggart" |
| 2015 | בלי לפגוע | No Offence | בוב סימונס | סדרת טלוויזיה; 4 פרקים |
| 2013–2016 |  | Drifters | מארק | סדרת טלוויזיה (10 פרקים) |
| 2015–2016 |  | Home Fires | ריצ'רד באוורס | סדרת טלוויזיה (5 פרקים) |
| 2018 | ורה | Vera | גארת' הנינגס | בפרק "Blood and Bone" |
| 2019 |  | Manhunt | סמל בילוש נורמן גריפית'ס | סדרת טלוויזיה (3 פרקים) |
| 2019 | הנסיכה הספרדייה | The Spanish Princess | ג'ורג' נוויל | מיני-סדרה |
| 2020 |  | Inmate Zero | ברוקס |  |
הערות שוליים

↑  "'Game of Thrones': Meet New Arrivals for Season 3". EW.com (באנגלית).
| --- | --- |
בקרת זהויות :  GND: 1195496044  VIAF: 3775156991012261180003   WorldCat (עם VIAF): 3775156991012261180003
פיליפ מקס

פיליפ מרטין מקס (בגרמנית: Philipp Martin Max, נולד ב-30 בספטמבר 1993 בוירזן שבגרמניה) הוא כדורגלן גרמני המשחק בפנאתינאיקוס מליגת העל היוונית ובנבחרת גרמניה בעמדת המגן השמאלי.
פיליפ מקס הוא בנו של כדורגלן העבר המצליח מרטין מקס, שהיה פעמיים מלך השערים של הבונדסליגה.
קריירת מועדונים

פיליפ מקס התגורר כילד במינכן, בה אביו שיחק כדורגל במינכן 1860. מקס שיחק בקבוצת הילדים של מינכן 1860 ואחר כך בקבוצות הנוער של באיירן מינכן, ובגיל 17 עבר לשחק באקדמיה של שאלקה 04. בשנת 2012 החל מקס לשחק בעיקר בקבוצת המילואים של שאלקה. את הופעת הבכורה שלו בקבוצה הבכירה ערך מקס במרץ 2014, כשהחליף את יוליאן דראקסלר במשחק הליגה מול בורוסיה דורטמונד. עד לסיום עונת 2013/14 ערך מקס רק עוד הופעת בונדסליגה אחת במדי שאלקה, והמשיך לשחק בקבוצת המילואים. בתום עונת 2013/14 נמכר מקס לקרלסרוהה, שם חתם על חוזה לשלוש עונות. מקס השתלב באופן מיידי בקרלסרוהה, ששיחקה אז בליגת הבונדסליגה השנייה. בתום עונת הבכורה שלו בקבוצה, 2014/15, סיימה קרלסרוהה במקום השלישי בבונדסליגה השנייה, מה שהקנה לקבוצה אפשרות לעלות לבונדסליגה דרך משחקי המבחן מול המבורג, שסיימה במקום ה-16 בבונדסליגה. המשחק הראשון, בו מקס שיחק 90 דקות, הסתיים בתיקו 1-1. בגומלין הובילה קרלסרוהה 0–1, ומקס הוחלף בדקה ה-84. קרלסרוהה ספגה שער שוויון והמשחק הסתיים בתיקו 1-1, ובהארכה המבורג ניצחה 1–2, ושתי הקבוצות נשארו בליגות שלהן. את עונת 2015/16 פתח מקס בקרלסרוהה ושיחק מחזור ליגה אחד, אך באוגוסט 2015 חתם באאוגסבורג מהבונדסליגה על חוזה לשנתיים עם אופציה להארכה, תמורת דמי העברה של 3.6 מיליון אירו שהועברו לקרלסרוהה.
מקס הפך עם הגעתו לאאוגסבורג לשחקן מפתח, כשהוא מהווה מגן שמאלי המרבה לסייע להתקפה ובעיקר לקאיובי ולאלפרד פינבוגאסון. מקס סיים בעונת הבכורה שלו במועדון, 2015/16, במקום ה-12 בבונדסליגה. בעונת 2016/17 מקס ואוגסבורג סיימו את העונה במקום ה-13.
בספטמבר 2020 חתם מקס בפ.ס.וו. איינדהובן ההולנדית.
קריירה בינלאומית

לאור יכולתו הטובה של מקס במדי אאוגסבורג, זומן מקס לסגל של הנבחרת האולימפית של גרמניה לאולימפיאדת ריו דה ז'ניירו (2016). מקס ערך שלוש הופעות במסגרת הטורניר האולימפי, בהן הבקיע שער אחד, שהיה השער הרביעי בניצחון 0–4 על הנבחרת האולימפית של פורטוגל ברבע גמר הטורניר האולימפי, במשחק בו החליף מקס את סרג' גנאברי. במשחק הגמר, בו הפסידה גרמניה לנבחרת האולימפית של ברזיל בבעיטות הכרעה, לא שותף מקס.
בנובמבר 2020 ערך מקס את הופעת הבכורה שלו במדי נבחרת גרמניה, בניצחון 0–1 על צ'כיה במשחק ידידות.
תארים

פ.ס.וו. איינדהובן
מגן יוהאן קרויף: 2021, 2022
הגביע ההולנדי: 2021/2022
עם נבחרת גרמניה האולימפית:
אולימפיאדת ריו דה ז'ניירו (2016): מדליית כסף
פרס התעשייה

| --- | --- |

פרס התעשייה 1975 לגדליה דורון
 מדינה:  ישראל 
 הגוף המעניק:  התאחדות התעשיינים בישראל 
 תקופת הפרס:  1975–הווה (כ־49 שנים) 
 אתר רשמי
 
פרס התעשייה מייסודה של התאחדות התעשיינים בישראל, מוענק מדי שנה בשנה למנכ"לים ולממלאי תפקידים ניהוליים בכירים במפעלי תעשייה בישראל, המאוגדים בהתאחדות התעשיינים בישראל, בעבור פעילות או הישגים מיוחדים בתחומים, כגון פיתוח תעשייתי, הצטיינות בניהול, שיווק, ייצוא ותחומים תעשייתיים אחרים.
זוכי פרס התעשייה נקבעים על ידי ועדת שיפוט ציבורית.
הפרס הראשון הוענק בשנת 1975. בשנת 1977 בין זוכי הפרס הייתה יונה אושפיז, האישה הראשונה שזכתה בפרס.